કલાજગતના ધૂરધંર કહી શકય એવા આ કલાકાર પ્રાણલાલ દેવજીભાઇ ખરસાણી જેઓ પી.ખરસાણીના નામ વધારે પ્રખ્યાત હતા. તેઓનું શુક્રવારે 90 વર્ષની વયે નિધન થયુ હતું. કલોલના ભાટવાડામાં 19 જૂન 1926 ના રોજ જન્મેલા પી. ખરસાણીને ગત મહિને જ તેમને હનુમંત એવોર્ડથી સન્માનિત કરવામાં આવ્યા હતા. ભવાઇથી માંડી શેરીના નાટક, રેડિયો, રંગમચ અને ફિલ્મો સફળતાપૂર્વક કામ કરીને તેમણે લોકોને હાસ્યમાં તરબોલ કર્યા હતા. ખરસાણી ફિલ્મ જગતમાં દાદા તરીકે જાણીતા હતા. પી.ખરસાણીએ 75 થી વધુ નાટકો અને 100 થી વધુ ફિલ્મોમાં અનેક ખ્યાતનામ કલાકારો સાથે કામ કર્યું હતું. પી.ખરસાણીના જીવનને ઉજાગર કરતું નાટ્યશૈલીનું પુસ્તક પી.ખરસાણીનો વેશ પણ પ્રગટ થયું હતું.